[{"text_idx": "#000000", "text": "Esialgsetel andmetel toodeti 2017. aastal 791 800 tonni piima ehk 1% rohkem kui aasta varem, teatab Statistikaamet. Aasta lo\u0303puks suurenes veidi piimalehmade arv ja suurenes ka aasta keskmine piimatoodang lehma kohta."}, {"text_idx": "#000001", "text": "31. detsembril 2017 oli Eestis 251 300 veist, sealhulgas 86 400 piimalehma. 2016. aasta sama ajaga vo\u0303rreldes oli veiseid 1% rohkem, ka piimalehmade arv on suurenenud 0,3% vo\u0303rra. Piimalehmade arv on viimase kaheku\u0308mne aasta jooksul olnud langustrendis, kuid vahepeal on olnud va\u0308ikesed to\u0303usud. Nu\u0308u\u0308d on see ja\u0308lle kergel to\u0303usuteel. Keskmine piimatoodang lehma kohta on aga pidevalt suurenenud. 2017. aastal oli keskmine piimatoodang lehma kohta 9159 kilogrammi ehk 281 kilogrammi rohkem kui aasta varem."}, {"text_idx": "#000002", "text": "Aasta lo\u0303pus oli Eestis 284 500 siga ning 86 800 lammast ja kitse. Sigu oli 7% rohkem, lambaid ja kitsi 4% va\u0308hem kui 2016. aasta samal ajal. Linde oli aasta lo\u0303pus 2,2 miljonit ehk 3% rohkem kui 2016. aasta lo\u0303pus."}, {"text_idx": "#000003", "text": "2017. aastal toodeti 202,5 miljonit muna ehk 2% rohkem kui aasta varem. Tapaks mu\u0308u\u0308di (k.a eksport) ja majapidamistes tapeti 106 200 tonni (eluskaalus) loomi ja linde, lihatoodang (eluskaalus) va\u0308henes aastaga 9%. Seejuures veise-, sea- ning lamba- ja kitseliha toodang va\u0308henes, linnuliha toodang suurenes."}, {"text_idx": "#000004", "text": "MTU\u0308 Eesti Noortalunikud tegevusi viiakse ellu Maaeluministeeriumi \u201eProjektitoetus po\u0303llumajandustootjate kestlike toidusu\u0308steemide ja keskkonnaalase teadlikkuse suurendamiseks\u201c vahendite kaasabil"}]